title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, dėl išimties, kuria elektriniuose ir elektroniniuose civilinės paskirties (profesionalų) sprogmenų degtuvuose leidžiama naudoti tam tikrus švino ir šešiavalenčio chromo junginius, iš dalies keičiamas Europos Parlamento ir Tarybos direktyvos 2011/65/ES III priedas

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos pažangos, dėl išimties taikymo švino ir šešiavalenčio chromo naudojimui specialioms reikmėms iš dalies keičiamas Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  1
                (nauja redakcija) (toliau – RoHS) III priedas.

               RoHS ribojamas tam tikrų pavojingų medžiagų naudojimas elektros ir elektroninėje įrangoje, kaip nustatyta jos 4 straipsnyje. Ji įsigaliojo 2011 m. liepos 21 d.

               Šiuo metu ribojamos šios RoHS II priede išvardytos medžiagos: švinas, gyvsidabris, kadmis, šešiavalentis chromas, polibrominti bifenilai (PBB) ir polibrominti difenileteriai (PBDE), bis(2‑etilheksil)ftalatas (DEHP), butilbenzilftalatas (BBP), dibutilftalatas (DBP) ir diizobutilftalatas (DIBP). RoHS III ir IV prieduose išvardytos specialioms reikmėms skirtos elektros ir elektroninės įrangos (EEĮ) medžiagos ir komponentai, kuriems išimties tvarka netaikomas RoHS 4 straipsnio 1 dalyje nustatytas medžiagų naudojimo apribojimas.

               5 straipsnyje numatytas III ir IV priedų derinimas prie mokslo ir technikos pažangos (išimčių įtraukimas, atnaujinimas, keitimas ir išbraukimas). Remiantis 5 straipsnio 1 dalies a punktu, išimtys įtraukiamos į III ir IV priedus, tik jei jų įtraukimas neturi neigiamo poveikio aplinkos ir sveikatos apsaugos lygiui, kuris užtikrinamas Reglamentu (EB) Nr. 1907/2006
                  2
               , ir įvykdoma bent viena iš toliau nurodytų sąlygų: jų eliminavimas, konstrukcijos pakeitimas arba pakeitimas medžiagomis arba sudedamosiomis dalimis, kurioms nereikia II priede nurodytų medžiagų, yra moksliškai arba techniškai neįmanomas; neužtikrintas pakaitalų patikimumas; bendras neigiamas pakeitimo poveikis aplinkai, sveikatai ir vartotojų saugai galėtų būti didesnis negu bendras teigiamas jo poveikis aplinkai, sveikatai ir vartotojų saugai.

               Be to, priimant sprendimus dėl išimčių ir jų trukmės, atsižvelgiama į pakaitalų prieinamumą ir pakeitimo socialinį bei ekonominį poveikį; o priimant sprendimus dėl išimčių galiojimo trukmės turi būti atsižvelgta į bet kokį galimą poveikį inovacijoms. Prireikus visam išimties poveikiui turi būti taikoma gyvavimo ciklo samprata.

               Be to, 5 straipsnio 1 dalyje nustatyta, kad Europos Komisija, priimdama atskirus deleguotuosius aktus pagal 20 straipsnį, specialioms reikmėms skirtas EEĮ medžiagas ir sudedamąsias dalis įtraukia į III ir IV priedų sąrašus. 5 straipsnio 3 dalyje ir V priede nustatyta išimties taikymo, atnaujinimo arba atšaukimo paraiškų teikimo tvarka.

               2.KONSULTACIJOS PRIEŠ PRIIMANT AKTĄ

               Nuo RoHS paskelbimo Komisija iš ekonominės veiklos vykdytojų pagal 5 straipsnio 3 dalies ir V priedo nuostatas gavo daug paraiškų
                  3
                taikyti naujas ir atnaujinti galiojančias išimtis.

               2018 m. sausio mėn. Komisija gavo prašymą įtraukti naują išimtį, kuria būtų leidžiama naudoti švino ir šešiavalenčio chromo junginius elektriniuose ir elektroniniuose civilinės paskirties (profesionalų) sprogmenų degtuvuose (prašymas Nr. 2018-2).

               Siekdama įvertinti išimties paraišką, Komisija pradėjo tyrimą, kad atliktų reikiamą techninį ir mokslinį paraiškos vertinimą, įskaitant septynių savaičių trukmės atviras internetines konsultacijas su suinteresuotaisiais subjektais
                  4
                dėl šios paraiškos. ‑ Per konsultacijas su suinteresuotosiomis šalimis gauti du atsiliepimai.

               Galutinė ataskaita, kurioje pateiktas paraiškos vertinimas, buvo paskelbta
                  5
               , suinteresuotieji subjektai buvo informuoti.

               Po to 2019 m. spalio 21 d. ekspertų posėdyje Komisija konsultavosi su valstybių narių pagal RoHS priimamų deleguotųjų aktų ekspertų grupe. Ekspertai pateiktam projektui pritarė, tačiau didelė grupė narių nuomonės nepareiškė. Atlikti visi pagal 5 straipsnio 3–7 dalis būtini su medžiagų naudojimo ribojimo išimtimis susiję veiksmai
                  6
               . Pagal Geresnio reglamentavimo gaires deleguotosios direktyvos projektas keturias savaites buvo skelbiamas Geresnio reglamentavimo portale siekiant gauti visuomenės atsiliepimų. Pastabų negauta. Tarybai ir Europos Parlamentui apie visus veiksmus pranešta.

               Galutinėje ataskaitoje ypač pabrėžta toliau pateikiama techninė informacija ir vertinimas:

               ·Elektriniai ir elektroniniai degtuvai (EED) yra sudedamosios dalys elektrinių ir elektroninių detonatorių, kurie daugiausia naudojami naudingųjų iškasenų (pvz., statybinio akmens, rūdų ir tauriųjų metalų) gavyboje, taip pat vykdant statybos ir griovimo darbus (pvz., kasant tunelius, griaunant kaminus ar pastatus). EED taip pat naudojami integruotųjų gelbėjimo sistemų komponentuose, naudojamuose šalinti kliūtims, pavyzdžiui, dėl potvynių, sniego sankaupų, ledo sangrūdų, medžių nuovartų. Švino ir šešiavalenčio chromo junginių yra pagrindinėse EED dalyse – elektrinių sprogdiklių galvutėse, sužadinamųjų sprogstamųjų medžiagų užtaisuose ir pirotechninių delsiklių užtaisuose.

               ·Šiuo metu rinkoje nėra alternatyvų, kuriomis EED būtų galima pakeisti švino diazidą, švino stifnatą, švino dipikramatą, oranžinį švino pigmentą (švino tetraoksidą) ir švino dioksidą, o EED ilgalaikių pirotechninių delsiklių užtaisuose – bario chromatą ir kurios atitiktų visus būtinus reikalavimus saugiam EED naudojimui užtikrinti.

               Prašoma taikyti išimtis susijusi su reikmėmis, priskiriamomis 11 kategorijai
                  7
               , taigi ji susijusi su Direktyvos 2011/65/ES III priedu. Siekiant užtikrinti, kad taikant prašomą išimtį nebūtų susilpninta REACH reglamentu užtikrinama aplinkos ir sveikatos apsauga, kaip numatyta Direktyvos 2011/65/ES 5 straipsnyje, atitinkami švino ir šešiavalenčio chromo junginiai turėtų būti nurodyti išimties formuluotėje. Be to, išimties paraiška atitinka bent vieną iš 5 straipsnio 1 dalies a punkte nurodytų atitinkamų kriterijų: nurodytoms reikmėms patikimų pakaitalų šiuo metu rinkoje nėra ir mažai tikėtina, kad jų netrukus atsiras, todėl pagrįsta išimtį suteikti ilgiausiam penkerių metų laikotarpiui. Kadangi patikimų pakaitalų kol kas nėra, neigiamo socialinio ar ekonominio poveikio dėl pakeitimo per šį laikotarpį nesitikima. Dėl numatyto galiojimo laikotarpio nesitikima ir neigiamo poveikio inovacijoms.

               3.DELEGUOTOJO AKTO TEISINIAI ASPEKTAI

               Deleguotąja direktyva suteikiama 4 straipsnio 1 dalyje nustatytų apribojimų išimtis, kuri turi būti įrašyta į Direktyvos 2011/65/ES III priedą ir kuria leidžiama tam tikrus švino ir šešiavalenčio chromo junginius naudoti specialioms reikmėms.

               Priemonė – deleguotoji direktyva, kaip numatyta Direktyvoje 2011/65/ES, visų pirma atitinkanti taikomus jos 5 straipsnio 1 dalies a punkto reikalavimus.

               Siūlomos deleguotosios direktyvos tikslas – laikantis RoHS nuostatų bei sąlygų ir joje nustatyta tvarka priderinant III ir IV priedus prie mokslo ir technikos pažangos, prisidėti prie žmonių sveikatos ir aplinkos apsaugos ir priderinti nuostatas prie elektros ir elektroninės įrangos vidaus rinkos veikimo, leidžiant draudžiamas medžiagas naudoti specialioms reikmėms.

               Pagal proporcingumo principą šia priemone neviršijama to, kas būtina nurodytam tikslui pasiekti.

               Deleguotoji direktyva ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2021 01 15

               kuria, derinant prie mokslo ir technikos pažangos, dėl išimties, kuria elektriniuose ir elektroniniuose civilinės paskirties (profesionalų) sprogmenų degtuvuose leidžiama naudoti tam tikrus švino ir šešiavalenčio chromo junginius, iš dalies keičiamas Europos Parlamento ir Tarybos direktyvos 2011/65/ES III priedas

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  8
               , ypač į jos 5 straipsnio 1 dalies a punktą,

               kadangi:

               (1)Direktyva 2011/65/ES reikalaujama, kad valstybės narės užtikrintų, kad rinkai teikiamoje elektros ir elektroninėje įrangoje nebūtų tos direktyvos II priede išvardytų pavojingų medžiagų. Tas apribojimas netaikomas tam tikroms tos direktyvos III priede išvardytoms reikmėms, kurioms nustatyta išimtis;

               (2)elektros ir elektroninės įrangos kategorijos, kurioms taikoma Direktyva 2011/65/ES, išvardytos tos direktyvos I priede;

               (3)švinas ir šešiavalentis chromas yra ribojamos cheminės medžiagos, nurodytos Direktyvos 2011/65/ES II priede;

               (4)2018 m. sausio 19 d. Komisija gavo pagal Direktyvos 2011/65/ES 5 straipsnio 3 dalį pateiktą paraišką į tos direktyvos III priedą įtraukti naują išimtį, kuria švino ir šešiavalenčio chromo junginius būtų leidžiama naudoti elektriniuose ir elektroniniuose civilinės paskirties (profesionalų) sprogmenų degtuvuose (toliau – prašoma išimtis);

               (5)vertinant prašomą išimtį, be kita ko, konsultuotasi su suinteresuotaisiais subjektais pagal Direktyvos 2011/65/ES 5 straipsnio 7 dalį; Per šias konsultacijas gautos pastabos buvo viešai paskelbtos tam skirtoje interneto svetainėje;

               (6)tam tikri švino ir šešiavalenčio chromo junginiai naudojami pagrindinėse elektrinių ir elektroninių degtuvų (EED) dalyse – elektrinių sprogdiklių galvutėse, sužadinamųjų sprogstamųjų medžiagų užtaisuose ir pirotechninių delsiklių užtaisuose. EED yra elektrinių ir elektroninių detonatorių, kurie daugiausia naudojami naudingųjų iškasenų gavyboje, vykdant statybos ir griovimo darbus, sudedamosios dalys, taip pat naudojami integruotųjų gelbėjimo sistemų komponentuose;

               (7)šiuo metu rinkoje nėra alternatyvų, kuriomis EED būtų galima pakeisti švino diazidą, švino stifnatą, švino dipikramatą, oranžinį švino pigmentą (švino tetraoksidą) ir švino dioksidą, o EED ilgalaikių pirotechninių delsiklių užtaisuose – bario chromatą ir kurios atitiktų visus būtinus reikalavimus saugiam EED naudojimui užtikrinti;

               (8)dėl alternatyvų stokos kol kas moksliškai ir techniškai neįmanoma atsisakyti švino diazido, švino stifnato, švino dipikramato, oranžinio švino pigmento (švino tetraoksido), švino dioksido ir bario chromato naudojimo tam tikruose EED komponentuose ar juos pakeisti kuo nors kitu. Išimtis suderinama su Europos Parlamento ir Tarybos reglamentu (EB) Nr. 1907/2006
                  9
                ir ją taikant nebus susilpninta juo užtikrinama aplinkos ir sveikatos apsauga;

               (9)todėl tikslinga suteikti prašomą išimtį ir reikmes, kurias ji apima, susijusias su 11 kategorijos elektros ir elektronine įranga, įtraukti į Direktyvos 2011/65/ES III priedą;

               (10)pagal Direktyvos 2011/65/ES 5 straipsnio 2 dalies pirmą pastraipą prašoma išimtis turėtų būti suteikta 5 metų laikotarpiui, prasidedančiam [šios direktyvos paskelbimo Oficialiajame leidinyje data]. Atsižvelgiant į nuolatinių pastangų, dedamų siekiant rasti patikimų pakaitalų, rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (11)todėl Direktyva 2011/65/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES III priedas iš dalies keičiamas, kaip nurodyta šios direktyvos priede.

               2 straipsnis

               1.Valstybės narės ne vėliau kaip [paskutinė 5-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [paskutinė 5-to mėnesio po šios direktyvos įsigaliojimo diena + 1 diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2021 01 15

                     Komisijos vardu

                     Pirmininkė
                     Ursula VON DER LEYEN

                     (1)

                        OL L 174, 2011 7 1, p. 88.

                     (2)

                        OL L 396, 2006 12 30, p. 1.

                     (3)

                        Sąrašas pateikiamas adresu
                  http://ec.europa.eu/environment/waste/rohs_eee/adaptation_en.htm

                     (4)

                  Konsultacijų laikotarpis
                   – nuo 2018 m. spalio 31 d. iki 2018 m. gruodžio 19 d.

                     (5)

                     https://op.europa.eu/en/publication-detail/-/publication/7e6bf135-f0b9-11e9-a32c-01aa75ed71a1/language-en/format-PDF/source-120742148

                     (6)

                        Būtinų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas galima sužinoti Tarpinstituciniame deleguotųjų aktų registre adresu
                  https://webgate.ec.europa.eu/regdel/#/home.

                     (7)

                        Direktyvos 2011/65/ES I priede išvardytos kategorijos: 1. stambūs namų apyvokos prietaisai; 2. smulkūs namų apyvokos prietaisai; 3. informacinės technologijos ir telekomunikacijų įranga; 4. vartotojų įranga; 5. apšvietimo įranga; 6. elektriniai ir elektroniniai įrankiai; 7. žaislai, laisvalaikio ir sporto įranga; 8. medicinos prietaisai; 9. stebėjimo ir kontrolės prietaisai, įskaitant pramoninius stebėjimo ir kontrolės prietaisus; 10. automatiniai daiktų išdavimo aparatai; 11. kita į išvardytas kategorijas neįtraukta EEĮ.

                     (8)

                        OL L 174, 2011 7 1, p. 88.

                     (9)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

    ---documentbreak---

               PRIEDAS

               Į Direktyvos 2011/65/ES III priedą įrašomas 45 įrašas:

                        „45

                        Švino diazidas, švino stifnatas, švino dipikramatas, oranžinis švino pigmentas (švino tetraoksidas), švino dioksidas elektriniuose ir elektroniniuose civilinės paskirties (profesionalų) sprogmenų degtuvuose ir bario chromatas elektrinių civilinės paskirties (profesionalų) sprogmenų degtuvų ilgalaikių pirotechninių delsiklių užtaisuose.

                        Taikoma 11 kategorijai ir nustoja galioti [Leidinių biuro prašoma įrašyti: 5 metai po deleguotosios direktyvos paskelbimo Oficialiajame leidinyje].“


title: KOMISIJOS DIREKTYVA (ES) .../… kuria iš dalies keičiama Europos Parlamento ir Tarybos direktyva 2006/126/EB dėl vairuotojo pažymėjimų

text:
EUROPOS
                           KOMISIJA

                                                    Briuselis, 2020 05 04
                                                    C(2020) 2665 final

                          KOMISIJOS DIREKTYVA (ES) .../…

                                       2020 05 04

     kuria iš dalies keičiama Europos Parlamento ir Tarybos direktyva 2006/126/EB dėl
                                   vairuotojo pažymėjimų

                                  (Tekstas svarbus EEE)

LT                                                                                LT
 ---pagebreak---                                     KOMISIJOS DIREKTYVA (ES) .../…

                                                   2020 05 04

           kuria iš dalies keičiama Europos Parlamento ir Tarybos direktyva 2006/126/EB dėl
                                         vairuotojo pažymėjimų

                                              (Tekstas svarbus EEE)

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2006 m. gruodžio 20 d. Europos Parlamento ir Tarybos direktyvą
     2006/126/EB dėl vairuotojo pažymėjimų1, ypač į jos 8 straipsnį,
     kadangi:
     (1)       galiojančios konkrečios nuostatos, susijusios su valstybių narių galimybe nuspręsti C,
               CE, D ir DE kategorijų transporto priemonių vairuotojo pažymėjimo turėtojų
               vairuotojo pažymėjime neįrašyti apribojimo vairuoti tik transporto priemones su
               automatine pavarų dėže, taip pat turėtų būti taikomos BE, C1, C1E, D1 ir D1E
               kategorijų transporto priemonių vairuotojo pažymėjimo turėtojams, jei kandidatas
               gauti vairuotojo pažymėjimą jau turi išduotą vairuotojo pažymėjimą, kurį gavo bent
               vienos iš šių kategorijų transporto priemone su rankine pavarų dėže: B, BE, C, CE,
               C1, C1E, D, DE, D1 ar D1E;
     (2)       tų nuostatų taikymo sritis turėtų būti išplėsta atsižvelgiant į technikos pažangą, visų
               pirma siekiant atsižvelgti į tai, kad transporto sektoriuje pagaminama ir naudojama vis
               daugiau šiuolaikiškų, saugesnių ir mažiau taršių transporto priemonių, kuriose įrengtos
               įvairios pusiau automatinės, automatinės ar hibridinės pavarų sistemos. Be to,
               supaprastinus esamus automatinių transporto priemonių vairavimo apribojimus,
               sumažėtų suinteresuotiesiems subjektams, įskaitant kelių transporto sektoriuje
               veikiančias MVĮ ir labai mažas įmones, tenkanti administracinė našta;
     (3)       A2 kategorijos egzaminavimui skirtiems motociklams, kurie naudojami per įgūdžių ir
               elgsenos patikrinimo egzaminą, taikomi reikalavimai turi būti suderinti su technikos
               pažanga, visų pirma su degimo variklių ir važiuoklių tobulinimu ir platesniu elektrinių
               motociklų naudojimu. Derinant A2 kategorijos egzaminavimui skirtų transporto
               priemonių technines specifikacijas taip pat turėtų būti užtikrinta, kad kandidatai gauti
               vairuotojo pažymėjimą būtų egzaminuojami naudojant transporto priemones,
               atitinkančias kategoriją, dėl kurios bus išduotas vairuotojo pažymėjimas;
     (4)       todėl Direktyva 2006/126/EB turėtų būti atitinkamai iš dalies pakeista;
     (5)       pagal 2011 m. rugsėjo 28 d. bendrą valstybių narių ir Komisijos politinį pareiškimą dėl
               aiškinamųjų dokumentų2 valstybės narės įsipareigojo pagrįstais atvejais prie
               pranešimų apie perkėlimo priemones pridėti vieną ar daugiau dokumentų, kuriuose

     1
               OL L 403, 2006 12 30, p. 18.
     2
               OL C 369, 2011 12 17, p. 14.

LT                                                     1                                                  LT
 ---pagebreak---             paaiškinamos direktyvos sudedamųjų dalių ir nacionalinių perkėlimo priemonių
            atitinkamų dalių sąsajos;
     (6)    šioje direktyvoje nustatytos priemonės atitinka Vairuotojo pažymėjimų reikalų
            komiteto nuomonę,
     PRIĖMĖ ŠIĄ DIREKTYVĄ:

                                              1 straipsnis
     Direktyvos 2006/126/EB II priedas iš dalies keičiamas pagal šios direktyvos priedą.

                                              2 straipsnis
     1.      Valstybės narės ne vėliau kaip 2020 m. lapkričio 1 d. priima ir paskelbia įstatymus ir
             kitus teisės aktus, būtinus, kad būtų laikomasi šios direktyvos. Jos nedelsdamos
             pateikia Komisijai tų teisės aktų nuostatų tekstą.
             Tas nuostatas jos taiko nuo 2020 m. lapkričio 1 d.
             Valstybės narės, priimdamos tas nuostatas, daro jose nuorodą į šią direktyvą arba
             tokia nuoroda daroma jas oficialiai skelbiant. Nuorodos darymo tvarką nustato
             valstybės narės.
     2.      Valstybės narės pateikia Komisijai šios direktyvos taikymo srityje priimtų
             nacionalinės teisės aktų pagrindinių nuostatų tekstus.

                                              3 straipsnis
     Ši direktyva įsigalioja dvidešimtą dieną po jos paskelbimo Europos Sąjungos oficialiajame
     leidinyje.

                                              4 straipsnis
     Ši direktyva skirta valstybėms narėms.
     Priimta Briuselyje 2020 05 04

                                                Komisijos vardu
                                                Pirmininkė
                                                Ursula VON DER LEYEN

LT                                                 2                                                  LT
 ---documentbreak---                            EUROPOS
                           KOMISIJA

                                                  Briuselis, 2020 05 04
                                                  C(2020) 2665 final

                                                  ANNEX

                                        PRIEDAS

                                           prie

                                  Komisijos direktyvos

     kuria iš dalies keičiama Europos Parlamento ir Tarybos direktyva 2006/126/EB dėl
                                   vairuotojo pažymėjimų

LT                                                                                LT
 ---pagebreak---                                                PRIEDAS

     Direktyvos 2006/126/EB II priedas iš dalies keičiamas taip:

     (a)     5.1.3 punktas pakeičiamas taip:

             „5.1.3. Konkrečios nuostatos dėl BE, C, CE, C1, C1E, D, DE, D1 ir D1E kategorijų
             transporto priemonių
                   Valstybės narės gali nuspręsti 5.1.2 punkte nurodytų BE, C, CE, C1, C1E, D,
                   DE, D1 arba D1E kategorijų transporto priemonių vairuotojo pažymėjime
                   neįrašyti apribojimo vairuoti tik transporto priemones su automatine pavarų
                   dėže, jei kandidatas gauti vairuotojo pažymėjimą jau turi išduotą vairuotojo
                   pažymėjimą, kurį gavo bent vienos iš šių kategorijų transporto priemone su
                   rankine pavarų dėže: B, BE, C, CE, C1, C1E, D, DE, D1 arba D1E, ir jei per
                   įgūdžių bei elgsenos patikrinimo egzaminą atliko 8.4 punkte aprašytus
                   veiksmus.“

     (b)     5.2 punkte po antra paantrašte „A2 kategorija“ antra pastraipa pakeičiama taip:

             „Jei motociklas varomas vidaus degimo varikliu, variklio darbinis tūris turi būti bent
             250 cm3.“

LT                                                 1                                                  LT


title: KOMISIJOS DELEGUOTOJI DIREKTYVA (ES) .../… kuria, derinant prie mokslo ir technikos pažangos, dėl išimties, kuria bis(2-etilheksil)ftalatą leidžiama naudoti magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse, iš dalies keičiamas Europos Parlamento ir Tarybos direktyvos 2011/65/ES IV priedas

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Šia Komisijos deleguotąja direktyva, derinant prie technikos ir mokslo pažangos, iš dalies keičiamos Europos Parlamento ir Tarybos direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (nauja redakcija)
                  1
                (toliau – RoHS direktyva) IV priedo nuostatos dėl išimties taikymo bis(2-etilheksil)ftalato (DEHP) naudojimui pagal specialią paskirtį.

               RoHS direktyvos 4 straipsniu ribojamas tam tikrų pavojingų medžiagų naudojimas elektros ir elektroninėje įrangoje (toliau – EEĮ). Dabar į direktyvos II priedą įtraukta 10 medžiagų, kurių naudojimas ribojamas: švinas, gyvsidabris, kadmis, šešiavalentis chromas, polibrominti bifenilai (PBB), polibrominti difenileteriai (PBDE), bis(2-etilheksil)ftalatas (DEHP), butilbenzilftalatas (BBP), dibutilftalatas (DBP) ir diizobutilftalatas (DIBP). DEHP, BBP, DBP ir DIBP į sąrašą įtraukti Komisijos deleguotąja direktyva (ES) 2015/863
                  2
                ir nuo 2021 m. liepos 22 d. bus draudžiami medicinos priemonėse, kurioms taikoma RoHS direktyva.

               RoHS direktyvos III ir IV prieduose yra nurodytos EEĮ medžiagos ir sudedamosios dalys, naudojamos pagal specialią paskirtį, kuriai išimties tvarka netaikomi direktyvos 4 straipsnio 1 dalyje nustatyti medžiagų naudojimo apribojimai. 5 straipsnyje nustatyta, kad III ir IV priedai turi būti derinami prie mokslo ir technikos pažangos (dėl išimčių suteikimo, atnaujinimo ir panaikinimo). Remiantis 5 straipsnio 1 dalies a punktu, išimtys į III ir IV priedus įtraukiamos tik jei tai nesumažina Reglamentu (EB) Nr. 1907/2006
                  3
                užtikrinamos aplinkos ir sveikatos apsaugos ir įvykdoma bent viena iš šių sąlygų:

               –jų eliminavimas ar konstrukcijos pakeitimas arba medžiagų ir sudedamųjų dalių, kurioms nereikia II priede nurodytų medžiagų, naudojimas jose yra moksliškai arba techniškai neįmanomas;

               –pakaitalų patikimumas nėra užtikrintas;

               –dėl pakeitimo atsiradęs bendras neigiamas poveikis aplinkai, sveikatai ir vartotojų saugai galėtų nusverti pakeitimo bendrą teigiamą poveikį aplinkai, sveikatai ir vartotojų saugai.

               Priimant sprendimus dėl išimčių ir jų taikymo trukmės turi būti atsižvelgta į pakaitalų prieinamumą ir pakeitimo socialinį bei ekonominį poveikį. Priimant sprendimus dėl išimčių taikymo trukmės turi būti atsižvelgta į visą galimą poveikį inovacijoms. Prireikus visam išimties poveikiui nustatyti turi būti taikoma gyvavimo ciklo samprata.

               RoHS direktyvos 5 straipsnio 1 dalyje nustatyta, kad Komisija EEĮ medžiagas ir sudedamąsias dalis, skirtas naudoti pagal specialią paskirtį, į III ir IV priedų sąrašus įtraukia atskirais deleguotaisiais aktais, kaip nustatyta 20 straipsnyje. 5 straipsnio 3 dalyje ir V priede nustatyta paraiškų dėl išimties taikymo teikimo tvarka.

               2.KONSULTACIJOS PRIEŠ PRIIMANT AKTĄ

               Komisija iš ekonominės veiklos vykdytojų gauna daug prašymų
                  4
                leisti taikyti išimtį arba pratęsti jos taikymą pagal RoHS direktyvą (5 straipsnio 3 dalį ir V priedą).

               2018 m. rugsėjo 12 d. Komisija gavo paraišką dėl naujos išimties taikymo DEHP naudojimui polivinilchloride (PVC), skirtame spiralinių laidų apsauginių antgalių įtaisuose, naudojamuose magnetinio rezonanso vaizdo gavimo skeneriuose. Komisija, siekdama įvertinti paraišką dėl šios naujos išimties taikymo, 2018 m. lapkričio mėn. pradėjo tyrimą
                  5
               , kad atliktų būtiną techninį ir mokslinį vertinimą. Atliekant šį 2020 m. užbaigtą tyrimą, 8‑ savaites vyko nuotolinės konsultacijos su suinteresuotaisiais subjektais, tačiau jokių atsiliepimų per jas nebuvo gauta. Informacija apie konsultacijas buvo pateikta projekto interneto svetainėje
                  6
               .

               2019 m. spalio 2 d. Komisija gavo panašų prašymą dėl naujos išimties taikymo DEHP naudojimui magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse. Kadangi abu prašymai yra panašūs ir reikėjo papildomos informacijos apie pakaitalų prieinamumą ir pakeitimo socialinius bei ekonominius aspektus, 2019 m. lapkričio mėn. Komisija pradėjo išsamų tyrimą, jis buvo baigtas 2020 m. birželio mėn.
                  7

               Per viešas konsultacijas, vykusias 8 savaites, suinteresuotieji subjektai buvo informuoti apie naujus veiksmus, tai pat informacija buvo pateikta projekto interneto svetainėje
                  8
               . Per konsultacijas negauta jokių atsiliepimų, bet renkant informaciją buvo surengti pokalbiai su kitais magnetinio rezonanso vaizdo gavimo įrangos gamintojais, nei pateikusieji paraišką.

               Su deleguotųjų aktų, priimamų pagal RoHS direktyvą, ekspertų grupe Komisija konsultavosi 2021 m. vasario 23 d. Keli ekspertai pateiktiems projektams pritarė, tačiau didelė ekspertų dalis nuomonės nepareiškė. Komisija atliko visus pagal 5 straipsnio 3–7 dalis būtinus su ribojimo naudoti medžiagas išimtimis susijusius veiksmus
                  9
               . Apie savo šios srities veiklą Komisija pranešė Tarybai ir Europos Parlamentui.

               Techninio ir mokslinio vertinimo ataskaitoje pabrėžta, kad:

               ·pirmasis prašymas yra susijęs su DEHP naudojimu PVC kabelių apsauginiuose antgaliuose magnetinio rezonanso vaizdo gavimo įrenginių detektoriaus ritėse. Antrojo aprėptis yra platesnė, jis susijęs su DEHP naudojimu lanksčiuose polimeruose, naudojamuose magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse. Atlikus vertinimą nustatyta, kad būtų tinkama taikyti bendrą išimtį;

               ·yra daug magnetinio rezonanso vaizdo gavimo skenerių, kuriems ričių be DEHP dabar nėra. Tačiau bent vienas gamintojas gamina magnetinio rezonanso vaizdo gavimo įrenginių sudedamąsias dalis be DEHP;

               ·alternatyvoms ir pakaitalams išplėtoti prireiks daugiau laiko, kad būtų užtikrintas tinkamas ir platus prieinamumas;

               ·kadangi dabar nėra pakankamų tinkamų alternatyvių technologijų ir pakaitalų, atsisakius suteikti išimtį, sveikatos priežiūros paslaugų, kurioms būtinos originalios magnetinio rezonanso vaizdo gavimo įrenginių ritės, srityje greičiausiai būtų susidurta su tiekimo trūkumu. Dėl to ES daug pacientų pajustų poveikį sveikatai, susijusį su tinkamų diagnozavimo ir gydymo priemonių nebuvimu.

               3.DELEGUOTOJO AKTO TEISINIAI ASPEKTAI

               Nors REACH reglamento XVII priedo 51 įraše nustatyta, kad draudžiama DEHP naudoti prekėse, elektros ir elektroninei įrangai, kuriai taikoma RoHS direktyva, šis apribojimas netaikomas. Iš vertinimo rezultatų matyti, kad taikant išimtį nebus daroma neigiama įtaka aplinkos ir sveikatos apsaugos lygiui, nustatytam REACH reglamentu, taigi įvykdyta direktyvos 5 straipsnio sąlyga.

               Be to, prašymai taikyti išimtį atitinka bent vieną iš direktyvos 5 straipsnio 1 dalies a punkte nustatytų kriterijų: pakaitalų patikimumas nėra pakankamai užtikrintas ir bendras neigiamas pakeitimo poveikis aplinkai, sveikatai ir vartotojų saugai gali nusverti bendrą teigiamą jo poveikį aplinkai, sveikatai ir vartotojų saugai.

               Atsižvelgiant į tai, kad gamintojai nuolat stengiasi rasti patikimą ir plačiai prieinamą alternatyvą, mažai tikėtina, kad dėl prašomos išimties taikymo trukmės (iki 2024 m. sausio 1 d.) bus daromas neigiamas poveikis inovacijoms. Todėl turėtų būti leista išimtį taikyti prašomą laikotarpį.

               Siūlomu aktu suteikiamas leidimas taikyti RoHS direktyvos II priede nustatytų apribojimų naudoti medžiagas išimtį, įtrauktiną į direktyvos IV priedą (apribojimo naudoti išimtys, susijusios su medicinos priemonėmis ir stebėjimo bei kontrolės prietaisais), kad DEHP būtų galima naudoti pagal specialią paskirtį.

               Priemonė – deleguotoji direktyva, kaip nustatyta RoHS direktyvoje, atitinkanti taikomus direktyvos 5 straipsnio 1 dalies a punkto reikalavimus.

               Deleguotosios direktyvos tikslas yra, laikantis RoHS direktyvos nuostatų bei sąlygų ir joje nustatyta tvarka III ir IV priedus derinant prie mokslo ir technikos pažangos, prisidėti prie žmonių sveikatos ir aplinkos apsaugos ir suderinti nuostatas, kad, leidžiant draudžiamas medžiagas naudoti pagal specialią paskirtį, galėtų veikti EEĮ srities vidaus rinka.

               Deleguotoji direktyva ES biudžetui poveikio neturi.

               KOMISIJOS DELEGUOTOJI DIREKTYVA (ES) .../…

               2021 08 11

               kuria, derinant prie mokslo ir technikos pažangos, dėl išimties, kuria bis(2-etilheksil)ftalatą leidžiama naudoti magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse, iš dalies keičiamas Europos Parlamento ir Tarybos direktyvos 2011/65/ES IV priedas

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo
                  10
               , ypač į jos 5 straipsnio 1 dalies a punktą,

               kadangi:

               (1)Direktyva 2011/65/ES reikalaujama, jog valstybės narės užtikrintų, kad rinkai teikiamoje elektros ir elektroninėje įrangoje nebūtų direktyvos II priede nurodytų pavojingų medžiagų. Tas apribojimas netaikomas tam tikroms tos direktyvos IV priede išvardytoms reikmėms, dėl kurių padaryta išimtis;

               (2)elektros ir elektroninės įrangos kategorijos, kurioms taikoma Direktyva 2011/65/ES, nurodytos direktyvos I priede;

               (3)bis(2-etilheksil)ftalatas (DEHP) yra ribojama medžiaga, įtraukta į Direktyvos 2011/65/ES II priede, iš dalies pakeistame Komisijos deleguotąja direktyva (ES) 2015/863
                  11
               , pateiktą sąrašą. Nuo 2021 m. liepos 22 d. DEHP turi būti nebenaudojamas medicinos priemonėse, įskaitant in vitro medicinos priemones, kai didžiausia leidžiama jo koncentracija, išreikšta homogeninės masės procentine dalimi, viršija 0,1 proc.;

               (4)2018 m. rugsėjo 12 d. ir 2019 m. spalio 2 d. Komisija gavo pagal Direktyvos 2011/65/ES 5 straipsnio 3 dalį pateiktas paraiškas į tos direktyvos IV priedą įtraukti išimtį, kuria būtų leidžiama DEHP naudoti magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse (toliau – prašoma išimtis);

               (5)paraiškoms dėl išimties taikymo įvertinti buvo atlikti du techniniai ir moksliniai tyrimai. Pirmasis tyrimas
                  12
                buvo susijęs su pirmąja gauta paraiška. Kadangi antroji paraiška yra panaši į pirmąją, atliekant antrąjį tyrimą
                  13
                abi paraiškos buvo vertinamos kartu. Įvertinus paraiškas – jas vertinant atsižvelgta į tai, ar yra techniškai įmanomų ir patikimų pakaitalų, taip pat į socialinį ir ekonominį pakaitalų poveikį – padaryta išvada, kad tinkamų DEHP pakaitalų rinkoje pakankamai nėra ir kad, neleidus taikyti išimties, dėl pakeitimo greičiausiai būtų padarytas bendras neigiamas poveikis aplinkai, sveikatai ir vartotojų saugai, nusveriantis pakaitalų teikiamą naudą. Vertinant konsultuotasi su suinteresuotaisiais subjektais, kaip reikalaujama Direktyvos 2011/65/ES 5 straipsnio 7 dalyje. Per šias konsultacijas gautos pastabos buvo viešai paskelbtos tam skirtoje interneto svetainėje;

               (6)prašoma išimtis yra suderinama su Europos Parlamento ir Tarybos reglamentu (EB) Nr. 1907/2006
                  14
                ir ją taikant nebus susilpninta juo užtikrinama aplinkos ir sveikatos apsauga;

               (7)todėl tikslinga leisti taikyti prašomą išimtį ir naudojimo paskirtį, kuriai išimtis taikoma, įtraukti į Direktyvos 2011/65/ES IV priedą;

               (8)siekiant užtikrinti, kad Sąjungos rinkoje būtų plačiai prieinamos suderinamos magnetinio rezonanso vaizdo gavimo įrenginių, skirtų sveikatos priežiūros paslaugoms, detektoriaus ričių plastikinės sudedamosios dalys ir siekiant suteikti laiko, per kurį būtų išplėtotos tinkamos ir plačiai prieinamos alternatyvos, remiantis Direktyvos 2011/65/ES 5 straipsnio 2 dalies pirma pastraipa prašomą išimtį reikėtų leisti taikyti iki 2024 m. sausio 1 d. Atsižvelgiant į nuolatinių pastangų rasti patikimų pakaitalų rezultatus, mažai tikėtina, kad dėl išimties taikymo trukmės bus padarytas neigiamas poveikis inovacijoms;

               (9)todėl Direktyva 2011/65/ES turėtų būti atitinkamai iš dalies pakeista;

               (10)siekiant teisinio saugumo ir norint apsaugoti aptariamas medicinos priemones tiekiančių subjektų teisėtus lūkesčius, kad prašoma išimtis bus taikoma nuo draudimo naudoti aptariamą ribojamą medžiagą įsigaliojimo dienos, taip pat kadangi nėra jokio teisėto intereso įsigaliojusiu draudimu sutrikdyti tų medicinos priemonių tiekimą, ši direktyva turėtų įsigalioti nedelsiant ir būti taikoma atgaline data nuo 2021 m. liepos 21 d.,

               PRIĖMĖ ŠIĄ DIREKTYVĄ:

               1 straipsnis

               Direktyvos 2011/65/ES IV priedas iš dalies keičiamas, kaip nurodyta šios direktyvos priede.

               2 straipsnis

               1.Valstybės narės ne vėliau kaip [paskutinė 5-to mėnesio po šios direktyvos įsigaliojimo diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo 2021 m. liepos 21 d.

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja jos paskelbimo Europos Sąjungos oficialiajame leidinyje dieną.

               4 straipsnis

               Ši direktyva skirta valstybėms narėms.

               Priimta Briuselyje 2021 08 11

                     Komisijos vardu

                     Pirmininkė
                     Ursula VON DER LEYEN

                     (1)

                        OL L 174, 2011 7 1, p. 88.

                     (2)

                        OL L 137, 2015 6 4, p. 10.

                     (3)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą (OL L 396, 2006 12 30, p. 1).

                     (4)

                  http://ec.europa.eu/environment/waste/rohs_eee/adaptation_en.htm
                  .

                     (5)

                        Galutinę tyrimo ataskaitą (17 rinkinys) galima rasti adresu
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (6)

                        Konsultacijų laikotarpis tęsėsi nuo 2019 m. kovo 18 d. iki gegužės 17 d.;
                  https://rohs.exemptions.oeko.info/
                  .

                     (7)

                        Galutinę tyrimo ataskaitą (20 rinkinys) galima rasti adresu
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567
                  .

                     (8)

                        Konsultacijų laikotarpis tęsėsi nuo 2020 m. sausio 10 d. iki vasario 20 d.;
                  https://rohs.exemptions.oeko.info/
                  .

                     (9)

                        Būtinų administracinių veiksmų sąrašą galima rasti
                  Komisijos interneto svetainėje
                  . Kuriame etape yra kiekvieno deleguotojo akto projektas, galima sužinoti Tarpinstituciniame deleguotųjų aktų registre
                  https://webgate.ec.europa.eu/regdel/#/home
                  .

                     (10)

                        OL L 174, 2011 7 1, p. 88.

                     (11)

                        2015 m. kovo 31 d. Komisijos deleguotoji direktyva (ES) 2015/863, kuria iš dalies keičiamos Europos Parlamento ir Tarybos direktyvos 2011/65/ES II priedo nuostatos dėl ribojamų medžiagų sąrašo (OL L 137, 2015 6 4, p. 10).

                     (12)

                        Galutinę tyrimo ataskaitą (17 rinkinį) galima rasti adresu
                  https://op.europa.eu/en/publication-detail/-/publication/df0ab036-8b52-11ea-812f-01aa75ed71a1/language-en/format-PDF/source-146143357
                  .

                     (13)

                        Galutinę tyrimo ataskaitą (20 rinkinį) galima rasti adresu
                  https://op.europa.eu/en/publication-detail/-/publication/185e9d5b-d5fc-11ea-adf7-01aa75ed71a1/language-en/format-PDF/source-146144567
                  .

                     (14)

                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

    ---documentbreak---

               PRIEDAS

               Į Direktyvos 2011/65/ES IV priedą įrašomas šis 46 įrašas:

                        „46.

                        Bis(2-etilheksil)ftalatas (DEHP), esantis magnetinio rezonanso vaizdo gavimo įrenginių detektoriaus ričių plastikinėse sudedamosiose dalyse.

                        Nustoja galioti 2024 m. sausio 1 d.“


title: KOMISIJOS DELEGUOTOJI DIREKTYVA (ES) .../… kuria dėl tvarumo rizikos ir tvarumo veiksnių, į kuriuos reikia atsižvelgti valdant kolektyvinio investavimo į perleidžiamuosius vertybinius popierius subjektus (KIPVPS), iš dalies keičiama Direktyva 2010/43/ES

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Ši direktyva yra platesnės Komisijos iniciatyvos dėl darnaus vystymosi dalis. Ja nustatomas pagrindas ES sistemai, pagal kurią tvarumo aspektai tampa neatskiriama finansų sistemos dalimi, siekiant padėti pertvarkyti Europos ekonomiką į žalesnę, atsparesnę žiedinę sistemą, atitinkančią Europos žaliojo kurso
                  1
                tikslus.

               Priėmus 2016 m. Paryžiaus susitarimą dėl klimato kaitos ir Jungtinių Tautų darnaus vystymosi tikslų (DVT) darbotvarkę iki 2030 m., Tvaraus augimo finansavimo veiksmų plane
                  2
                Komisija paskelbė apie ketinimą paaiškinti tvarumo integravimą į vadinamąsias patikėtinio pareigas sektoriniuose teisės aktuose. Komunikate „Europos žaliasis kursas“ patvirtinama, kad, siekiant finansų ir kapitalo srautus nukreipti į žaliąsias investicijas ir išvengti neišnaudojamo turto, reikalingi ilgalaikiai signalai. Siekti šio konkretaus tikslo padės ši deleguotoji direktyva.

               Komisijos direktyva 2010/43/ES
                  3
                yra įgyvendinama Direktyva 2009/65/EB
                  4
               , be kita ko, patikslinant KIPVPS valdymo įmonių organizacinius reikalavimus, interesų konfliktų tipų nustatymą, veiklos vykdymą ir rizikos valdymą. Komisijos direktyva 2010/43/ES yra iš dalies keičiama šia direktyva. Joje paaiškinami valdymo įmonėms taikomi reikalavimai, susiję su tvarumo rizikos ir tvarumo klausimų integravimu.

               Ši direktyva grindžiama galutine Europos vertybinių popierių ir rinkų institucijos (ESMA) techninių rekomendacijų ataskaita
                  5
               . Techninėse rekomendacijose daroma išvada, kad reikia papildomų paaiškinimų dėl tvarumo rizikos ir tvarumo veiksnių integravimo į Direktyvą 2010/43/ES, ir nurodomos konkrečios su tuo susijusios nuostatos.

               Šioje direktyvoje paaiškinamas dabartinis kolektyvinio investavimo į perleidžiamuosius vertybinius popierius subjektų (KIPVPS) įpareigojimas integruoti tvarumo riziką. Paaiškinime įvairių rūšių rizikos eiliškumas nenustatytas. Šioje direktyvoje taip pat paaiškinamas tam tikras Reglamento dėl su tvarumu susijusios informacijos atskleidimo finansinių paslaugų sektoriuje poveikis, t. y. kai KIPVPS valdymo įmonės atskleidžia informaciją apie atsižvelgimą į neigiamą poveikį tvarumui.

               Šia direktyva ir kitais sektoriniais deleguotaisiais aktais, kuriais pritaikomos taisyklės dėl patikėtinio pareigų ir tinkamumo vertinimo, dar labiau sustiprinamas Reglamentas dėl su tvarumu susijusios informacijos atskleidimo finansinių paslaugų sektoriuje
                  6
               , Reglamentas dėl ES prisitaikymo prie klimato kaitos lyginamųjų indeksų, ES su Paryžiaus klimato susitarimu suderintų lyginamųjų indeksų ir su tvarumu susijusios lyginamųjų indeksų informacijos atskleidimo
                  7
                ir Reglamentas dėl ES tvarios veiklos taksonomijos
                  8
               . Šiomis taisyklėmis tvarumo aspektai nuosekliai integruojami į investavimo, konsultavimo ir informacijos atskleidimo procesus visuose sektoriuose. Tomis taisyklėmis aplinkos, socialiniai ir valdymo (tvarumo) aspektai įtvirtinami kaip neatskiriama finansų sistemos dalis, siekiant padėti pertvarkyti Europos ekonomiką į žalesnę, taikančią mažo anglies dioksido kiekio technologijas, atsparesnę, efektyviai išteklius naudojančią žiedinę sistemą.

               2.KONSULTACIJOS PRIEŠ PRIIMANT AKTĄ

               2018 m. liepos 24 d. Komisija paprašė ESMA pateikti technines rekomendacijas dėl deleguotųjų aktų, priimtų pagal Direktyvą 2009/65/EB, galimų pakeitimų, susijusių su tvarumo rizikos ir tvarumo veiksnių integravimu.

               2019 m. balandžio 30 d. ESMA paskelbė galutinę techninių rekomendacijų Komisijai ataskaitą. Rekomendacijose atsižvelgta į suinteresuotųjų subjektų nuomones, pareikštas per viešas konsultacijas, vykusias nuo 2018 m. gruodžio 19 d. iki 2019 m. vasario 19 d. Jos apima sąnaudų ir naudos analizę. Be to, siekdama gauti papildomos informacijos, 2019 m. vasario 4 d. ESMA surengė atvirą viešą posėdį. Taip pat konsultuotasi su ESMA vertybinių popierių ir rinkų suinteresuotųjų subjektų grupe.

               2019 m. lapkričio 22 d. Komisijos tarnybos pradėjo konsultacijas su valstybėmis narėmis; tinkamai konsultuotasi su Europos vertybinių popierių komiteto ekspertų grupe.

               Vadovaujantis geresnio reglamentavimo principais, pasiūlymo projektas buvo skelbiamas konsultacijoms 2020 m. birželio 8 d. – liepos 6 d. Apsvarsčius atsakymus, į aiškinamojo memorandumo tekstą įtraukta papildomų pakeitimų.

               3.DELEGUOTOJO AKTO TEISINIAI ASPEKTAI

               Šios direktyvos teisinis pagrindas nustatytas Direktyvos 2009/65/EB 12 straipsnio 3 dalyje, 14 straipsnio 2 dalyje ir 51 straipsnio 4 dalyje.

               Į šią direktyvą įtraukti toliau nurodyti Direktyvos 2010/43/ES pakeitimai.

               1 straipsnio 1 punkte nustatoma tvarumo rizikos apibrėžtis, suderinta su Reglamento (ES) 2019/2088 2 straipsnio 22 punkte pateikta tvarumo rizikos apibrėžtimi.

               1 straipsnio 2 punktu į Direktyvos 2010/43/ES 4 straipsnio dėl bendrųjų procedūrų ir organizacinės struktūros reikalavimų 1 dalies pirmą pastraipą integruojamas įpareigojimas valdymo įmonėms atsižvelgti į tvarumo riziką.

               1 straipsnio 3 punktu iš dalies pakeičiant Direktyvos 2010/43/ES 5 straipsnį reikalaujama, kad valdymo įmonės turėtų reikiamų išteklių ir žinių, kad galėtų veiksmingai integruoti tvarumo riziką.

               1 straipsnio 4 punkte nustatoma, kad investicinės bendrovės integruoja tvarumo riziką, atsižvelgiant į proporcingumo principą.

               1 straipsnio 5 punktu užtikrinama, kad valdymo įmonės vyresnioji vadovybė būtų atsakinga už tvarumo rizikos integravimą.

               1 straipsnio 6 punkte nustatoma, kad interesų konfliktų nustatymas taip pat turi apimti tų tipų konfliktus, kurių gali atsirasti dėl tvarumo rizikos integravimo.

               1 straipsnio 7 punktu kokybinis arba kiekybinis atsižvelgimas į tvarumo riziką įtraukiamas į išsamaus patikrinimo reikalavimus pagal Direktyvos 2010/43/ES 23 straipsnį. Kai valdymo įmonės arba, kai taikoma, investicinės bendrovės atsižvelgia į investavimo sprendimų pagrindinį neigiamą poveikį tvarumo veiksniams, į jį taip pat turi būti tinkamai atsižvelgta išsamaus patikrinimo reikalavimuose.

               1 straipsnio 8 punkte paaiškinama, kad rizikos valdymo politikoje pagal Direktyvos 2010/43/ES 38 straipsnį taip pat turi būti atsižvelgiama į KIPVPS patiriamą tvarumo riziką.

               KOMISIJOS DELEGUOTOJI DIREKTYVA (ES) .../…

               2021 04 21

               kuria dėl tvarumo rizikos ir tvarumo veiksnių, į kuriuos reikia atsižvelgti valdant kolektyvinio investavimo į perleidžiamuosius vertybinius popierius subjektus (KIPVPS), iš dalies keičiama Direktyva 2010/43/ES

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2009 m. liepos 13 d. Europos Parlamento ir Tarybos direktyvą 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo
                  9
               , ypač į jos 12 straipsnio 3 dalį, 14 straipsnio 2 dalį ir 51 straipsnio 4 dalį,

               kadangi:

               (1)perėjimas prie mažo anglies dioksido kiekio technologijų, tvaresnės, efektyviai išteklius naudojančios žiedinės ekonomikos atsižvelgiant į darnaus vystymosi tikslus yra labai svarbus siekiant užtikrinti ilgalaikį Sąjungos ekonomikos konkurencingumą. 2016 m. Sąjunga sudarė Paryžiaus susitarimą
                  10
               . Paryžiaus susitarimo 2 straipsnio 1 dalies c punkte nustatytas tikslas aktyviau imtis kovos su klimato kaita veiksmų, be kita ko, užtikrinant, kad skiriamas finansavimas atitiktų išmetamo šiltnamio efektą sukeliančių dujų kiekio mažėjimo trajektoriją ir klimato kaitos poveikiui atsparų vystymąsi;

               (2)pripažindama tą iššūkį, 2019 m. gruodžio mėn. Komisija pateikė Europos žaliąjį kursą
                  11
               . Tas žaliasis kursas yra nauja augimo strategija, kuria siekiama pertvarkyti Sąjungą į teisingą ir klestinčią visuomenę, pasižyminčią modernia, efektyviai išteklius naudojančia ir konkurencinga ekonomika, kurioje nuo 2050 m. visai nebus grynojo išmetamo šiltnamio efektą sukeliančių dujų kiekio, o ekonomikos augimas bus atsietas nuo išteklių naudojimo. Šiam tikslui pasiekti reikia, kad investuotojams būtų duodami aiškūs signalai dėl jų investicijų, siekiant išvengti neišnaudojamo turto ir pritraukti tvarų finansavimą;

               (3)2018 m. kovo mėn. Komisija paskelbė Tvaraus augimo finansavimo veiksmų planą
                  12
                ir jame išdėstė plataus užmojo ir išsamią tvaraus finansavimo strategiją. Vienas iš veiksmų plane nustatytų tikslų – nukreipti kapitalo srautus į tvarias investicijas, kad būtų pasiektas darnus ir integracinis augimas. 2018 m. gegužės mėn. paskelbtas vėlesnių teisėkūros iniciatyvų poveikio vertinimas
                  13
                parodė, kad reikia paaiškinti, jog valdymo įmonės, vykdydamos savo pareigas investuotojams, turėtų atsižvelgti į tvarumo veiksnius. Todėl valdymo įmonės turėtų nuolat vertinti ne tik visą atitinkamą finansinę riziką, bet ir visą atitinkamą tvarumo riziką, kuri nurodyta Reglamente (ES) 2019/2088 ir kuri, jei kiltų, galėtų padaryti realų ar galimą reikšmingą neigiamą poveikį investicijų vertei. Komisijos direktyvoje 2010/43/ES
                  14
                nėra aiškios nuorodos į tvarumo riziką. Dėl šios priežasties ir siekiant užtikrinti, kad vidaus procedūros ir organizacinė tvarka būtų tinkamai įgyvendinamos ir jų būtų laikomasi, būtina paaiškinti, kad valdymo įmonių procesai, sistemos ir vidaus kontrolės priemonės atspindi tvarumo riziką ir kad tai rizikai analizuoti būtini techniniai pajėgumai ir žinios;

               (4)siekiant išvengti nevienodų sąlygų valdymo įmonėms ir investicinėms bendrovėms, kurios nėra paskyrusios valdymo įmonės, taip pat siekiant išvengti susijusio vidaus rinkos veikimo susiskaidymo, nenuoseklumo ir nenuspėjamumo, su tvarumo rizikos integravimu susijusios taisyklės turėtų būti taikomos ir investicinėms bendrovėms, atsižvelgiant į proporcingumo principą;

               (5)siekiant išlaikyti aukštą investuotojų apsaugos standartą, valdymo įmonės, nustatydamos interesų konfliktų, kurie gali pakenkti KIPVPS interesams, tipus, turėtų įtraukti interesų konfliktus, kurių gali kilti dėl tvarumo rizikos integravimo į jų procesus, sistemas ir vidaus kontrolės priemones. Tie konfliktai gali būti konfliktai, kylantys dėl atitinkamų darbuotojų atlygio ar asmeninių sandorių, interesų konfliktai, dėl kurių gali atsirasti ekologinis manipuliavimas investavimo strategijomis, jų netinkamas pardavimas ar klaidingas faktų pateikimas, taip pat skirtingų KIPVPS, kuriuos valdo ta pati valdymo įmonė, interesų konfliktai;

               (6)Pagal Reglamentą (ES) 2019/2088 valdymo įmonės arba investicinės bendrovės, kurios privalo atsižvelgti arba savanoriškai atsižvelgia į investavimo sprendimų pagrindinį neigiamą poveikį tvarumo veiksniams, privalo atskleisti, kaip į tą pagrindinį neigiamą poveikį atsižvelgiama jų išsamaus patikrinimo politikoje. Siekiant užtikrinti Reglamento (ES) 2019/2088 ir Direktyvos 2010/43/ES nuoseklumą, tas įpareigojimas turėtų būti atspindėtas Direktyvoje 2010/43/ES;

               (7)todėl Direktyva 2010/43/ES turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2010/43/ES pakeitimai

               Direktyva 2010/43/ES iš dalies keičiama taip:

               (1)3 straipsnis papildomas šiais 11 ir 12 punktais:

               „11)
                     tvarumo rizika – tvarumo rizika, apibrėžta Europos Parlamento ir Tarybos reglamento (ES) 2019/2088* 2 straipsnio 22 punkte;

               12) tvarumo veiksniai – tvarumo veiksniai, apibrėžti Reglamento (ES) 2019/2088 2 straipsnio 24 punkte.

               _________________________________________________________________________

               *
                     2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1).“;

               (2)4 straipsnio 1 dalis papildoma šia pastraipa:

               „Valstybės narės užtikrina, kad valdymo įmonės, laikydamosi pirmoje pastraipoje nustatytų reikalavimų, atsižvelgtų į tvarumo riziką.“;

               (3)5 straipsnis papildomas šia 5 dalimi:

               „5.
                     Valstybės narės užtikrina, kad 1, 2 ir 3 dalyse nurodytais tikslais valdymo įmonės turėtų reikiamų išteklių ir žinių, kad galėtų veiksmingai integruoti tvarumo riziką.“;

               (4)įterpiamas 5a straipsnis:

               „5a straipsnis

               Investicinių bendrovių įpareigojimas integruoti tvarumo riziką į KIPVPS valdymą

               Valstybės narės užtikrina, kad, atsižvelgiant į investicinių bendrovių veiklos pobūdį, apimtį ir sudėtingumą, investicinės bendrovės integruotų tvarumo riziką į KIPVPS valdymą.“;

               (5)9 straipsnio 2 dalis papildoma g punktu:

               „g)
                     būtų atsakinga už tvarumo rizikos integravimą į a–f punktuose nurodytą veiklą.“;

               (6)17 straipsnis papildomas 3 dalimi:

               „3.
                     Valstybės narės užtikrina, kad valdymo įmonės, nustatydamos interesų konfliktų, kurie gali pakenkti KIPVPS interesams, tipus, įtrauktų tų tipų interesų konfliktus, kurių gali kilti dėl tvarumo rizikos integravimo į jų procesus, sistemas ir vidaus kontrolės priemones.“;

               (7)23 straipsnis papildomas 5 ir 6 dalimis:

               „5.
                     Valstybės narės reikalauja, kad valdymo įmonės, laikydamosi 1–4 dalyse nustatytų reikalavimų, atsižvelgtų į tvarumo riziką.

               6.
                     Valstybės narės užtikrina, kad tais atvejais, kai valdymo įmonės arba, kai taikoma, investicinės bendrovės atsižvelgia į investavimo sprendimų pagrindinį neigiamą poveikį tvarumo veiksniams, kaip aprašyta Reglamento (ES) 2019/2088 4 straipsnio 1 dalies a punkte arba kaip reikalaujama to reglamento 4 straipsnio 3 arba 4 dalyje, tos valdymo įmonės arba investicinės bendrovės, laikydamosi šio straipsnio 1–4 dalyse nustatytų reikalavimų, atsižvelgtų į tokį pagrindinį neigiamą poveikį.“;

               (8)38 straipsnio 1 dalies antra pastraipa pakeičiama taip:

               „Rizikos valdymo politika apima tokias procedūras, kurios yra būtinos tam, kad valdymo įmonė galėtų įvertinti kiekvieno valdomo KIPVPS patiriamą rinkos, likvidumo, tvarumo ir sandorio šalies riziką ir bet kokios kitos rūšies riziką, kurią patiria KIPVPS, įskaitant operacinę riziką, kuri gali būti reikšminga kiekvienam jos valdomam KIPVPS.“

               2 straipsnis

               Perkėlimas į nacionalinę teisę

               1.Valstybės narės ne vėliau kaip [Leidinių biuro prašoma įrašyti datą, kuri yra paskutinė vienuolikto mėnesio po paskelbimo Europos Sąjungos oficialiajame leidinyje diena] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [Leidinių biuro prašoma įrašyti datą, kuri yra pirmoji dvylikto mėnesio po paskelbimo Europos Sąjungos oficialiajame leidinyje diena].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Įsigaliojimas

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Adresatai

               Ši direktyva skirta valstybėms narėms.

               Priimta Briuselyje 2021 04 21

                     Komisijos vardu

                     Pirmininkė
                     Ursula VON DER LEYEN

                     (1)

                        Komisijos komunikatas Europos Parlamentui, Europos Vadovų Tarybai, Tarybai, Europos ekonomikos ir socialinių reikalų komitetui ir Regionų komitetui „Europos žaliasis kursas“ (COM(2019) 640 final).

                     (2)

                        Komisijos komunikatas Europos Parlamentui, Europos Vadovų Tarybai, Tarybai, Europos Centriniam Bankui, Europos ekonomikos ir socialinių reikalų komitetui ir Regionų komitetui „Tvaraus augimo finansavimo veiksmų planas“ (COM(2018) 97 final).

                     (3)

                        2010 m. liepos 1 d. Komisijos direktyva 2010/43/ES, kuria įgyvendinamos Europos Parlamento ir Tarybos direktyvos 2009/65/EB nuostatos dėl organizacinių reikalavimų, interesų konfliktų, veiklos vykdymo, rizikos valdymo ir dėl depozitoriumo ir valdymo įmonės susitarimo turinio (OL L 176, 2010 7 10, p. 42).

                     (4)

                        2009 m. liepos 13 d. Europos Parlamento ir Tarybos direktyva 2009/65/EB dėl įstatymų ir kitų teisės aktų, susijusių su kolektyvinio investavimo į perleidžiamus vertybinius popierius subjektais (KIPVPS), derinimo (OL L 302, 2009 11 17, p. 32).

                     (5)

                        Galutinė ataskaita: ESMA techninės rekomendacijos Europos Komisijai dėl tvarumo rizikos ir veiksnių integravimo į KIPVPS direktyvą ir AIFVD (ESMA34-45-688).

                     (6)

                        2019 m. lapkričio 27 d. Europos Parlamento ir Tarybos Reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1).

                     (7)

                        2019 m. lapkričio 27 d. Europos Parlamento ir Tarybos reglamentas (ES) 2019/2089, kuriuo dėl ES prisitaikymo prie klimato kaitos lyginamųjų indeksų, ES su Paryžiaus susitarimu suderintų lyginamųjų indeksų ir su tvarumu susijusios lyginamųjų indeksų informacijos atskleidimo iš dalies keičiamas Reglamentas (ES) 2016/1011 (OL L 317, 2019 12 9, p. 17).

                     (8)

                        Europos Parlamento ir Tarybos reglamentas dėl sistemos tvariam investavimui palengvinti (dar nepaskelbtas).

                     (9)

                        OL L 302, 2009 11 17, p. 32.

                     (10)

                        2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, sudarymo Europos Sąjungos vardu (OL L 282, 2016 10 19, p. 4).

                     (11)

                        COM(2019) 640 final.

                     (12)

                        COM(2018) 97 final.

                     (13)

                        SWD(2018) 264 final.

                     (14)

                        2010 m. liepos 1 d. Komisijos direktyva 2010/43/ES, kuria įgyvendinamos Europos Parlamento ir Tarybos direktyvos 2009/65/EB nuostatos dėl organizacinių reikalavimų, interesų konfliktų, veiklos vykdymo, rizikos valdymo ir dėl depozitoriumo ir valdymo įmonės susitarimo turinio (OL L 176, 2010 7 10, p. 42).


title: KOMISIJOS DELEGUOTOJI DIREKTYVA (ES) .../… kuria dėl tvarumo veiksnių integravimo į produktų valdymo pareigų aprašą iš dalies keičiama Deleguotoji direktyva (ES) 2017/593

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               Ši direktyva yra platesnės Komisijos iniciatyvos dėl darnaus vystymosi dalis. Ja nustatomas pagrindas ES sistemai, pagal kurią tvarumo aspektai tampa neatskiriama finansų sistemos dalimi, siekiant padėti pertvarkyti Europos ekonomiką į žalesnę, atsparesnę žiedinę sistemą, atitinkančią Europos žaliojo kurso
                  1
                tikslus.

               Priėmus 2016 m. Paryžiaus susitarimą dėl klimato kaitos ir Jungtinių Tautų darnaus vystymosi tikslų (DVT) darbotvarkę iki 2030 m., Tvaraus augimo finansavimo veiksmų plane
                  2
                Komisija paskelbė apie ketinimą paaiškinti tvarumo integravimą į vadinamąsias patikėtinio pareigas sektoriniuose teisės aktuose. Komunikate „Europos žaliasis kursas“ patvirtinama, kad, siekiant finansų ir kapitalo srautus nukreipti į žaliąsias investicijas ir išvengti neišnaudojamo turto, reikalingi ilgalaikiai signalai. Siekti šio konkretaus tikslo padės ši deleguotoji direktyva.

               Komisijos deleguotąja direktyva (ES) 2017/593
                  3
                yra papildoma Europos Parlamento ir Tarybos direktyva 2014/65/ES (FPRD II)
                  4
               , be kita ko, patikslinant produktų valdymo pareigas. Šia direktyva Komisijos deleguotoji direktyva (ES) 2017/593
                  5
                iš dalies keičiama dviem būdais:

               Pagal dabartinę FPRD II sistemą investicinė įmonė, kurianti finansines priemones, kurios bus parduodamos klientams, palieka galioti, taiko ir peržiūri kiekvienos finansinės priemonės ir svarbių esamos finansinės priemonės korekcijų patvirtinimo procesą prieš ja prekiaujant ar ją platinant klientams. Taikant produkto patvirtinimo procesą nurodoma nustatyta iš atitinkamos kiekvienos finansinės priemonės klientų kategorijos išskirta galutinių klientų tikslinė rinka ir užtikrinama, kad būtų įvertinta visų rūšių rizika, būdinga tokiai nustatytai tikslinei rinkai, ir kad numatyta platinimo strategija atitiktų nustatytą tikslinę rinką
                  6
               . Be to, FPRD II 24 straipsnio 2 dalimi reikalaujama, kad investicinės įmonės, kuriančios finansines priemones, kurios bus parduodamos klientams, užtikrintų, kad tos finansinės priemonės būtų sukurtos taip, kad atitiktų nustatytos iš atitinkamos klientų kategorijos išskirtų galutinių klientų tikslinės rinkos poreikius, kad finansinių priemonių platinimo strategija būtų suderinama su nustatyta tiksline rinka ir būtų imtasi pagrįstų veiksmų siekiant užtikrinti, kad finansinė priemonė būtų platinama nustatytoje tikslinėje rinkoje. Deleguotosios direktyvos (ES) 2017/593 III skyriuje pateikiama išsamesnės informacijos apie produktų priežiūros ir valdymo procesą, taikomą tiek teikėjams, tiek platintojams.

               Deleguotojoje direktyvoje 2017/593, priimtoje pagal FPRD II 16 straipsnio 12 dalį ir 24 straipsnio 13 dalį, nustatytose tikslinės rinkos identifikavimo sąlygose dar nebuvo aiškiai nustatyta, kaip finansines priemones teikiančios ir platinančios investicinės įmonės integruoja tvarumo veiksnius ir su tvarumu susijusius tikslus. Šioje direktyvoje paaiškinama, kad į tvarumo veiksnius ir su tvarumu susijusius tikslus turėtų būti atsižvelgiama produktų priežiūros ir valdymo procese.

               Šia direktyva ir kitais sektoriniais deleguotaisiais aktais, kuriais pritaikomos taisyklės dėl patikėtinio pareigų ir kurie priimti lygiagrečiai, taip pat yra sustiprinamas Europos Parlamento ir Tarybos reglamentas (ES) 2019/2088
                  7
               , Europos Parlamento ir Tarybos reglamentas (ES) 2019/2089
                  8
                ir Europos Parlamento ir Tarybos reglamentas (ES) 2020/852
                  9
               . Tomis taisyklėmis tvarumo aspektai nuosekliai integruojami į investavimo, konsultavimo ir informacijos atskleidimo procesus visuose sektoriuose. Tomis taisyklėmis aplinkos, socialiniai ir valdymo (tvarumo) aspektai įtvirtinami kaip neatskiriama finansų sistemos dalis, siekiant padėti pertvarkyti Europos ekonomiką į žalesnę, taikančią mažo anglies dioksido kiekio technologijas, atsparesnę, efektyviai išteklius naudojančią žiedinę sistemą.

               Šis deleguotosios direktyvos projektas pagrįstas FPRD II 16 straipsnio 3 dalyje ir 24 straipsnio 13 dalyje nustatytu įgaliojimu.

               2.KONSULTACIJOS PRIEŠ PRIIMANT AKTĄ

               2016 m. gruodžio mėn. Komisija įsteigė Aukšto lygio ekspertų grupę tvarių finansų klausimais (ALEG), kuri teikdama rekomendacijas padės parengti Sąjungos tvaraus finansavimo strategiją. 2017 m. liepos mėn. viduryje ALEG paskelbė tarpinę ataskaitą „Tvarios Europos ekonomikos finansavimas“, 2017 m. liepos 18 d. suinteresuotųjų subjektų renginyje pateikė galutinę ataskaitą, o vėliau – konsultacijų klausimyną.

               2018 m. sausio 31 d. kartu su ALEG galutine ataskaita „Tvarios Europos ekonomikos finansavimas“ paskelbtoje atsiliepimų apžvalgoje apibendrinami respondentų atsakymai. Galutinėje ataskaitoje ALEG rekomenduoja „reikalauti, kad konsultantai investicijų klausimais teikdami finansines konsultacijas visada klaustų mažmeninių investuotojų apie jų prioritetus, susijusius su tvariu jų investicijų poveikiu, ir vėliau į juos reaguotų“. Ji taip pat rekomendavo „aptarti valdymo klausimus, susijusius su ilgalaike ir tvarumo rizika“.

               2018 m. kovo mėn. Komisija nusiuntė specialų klausimyną dėl aplinkos, socialinių ir valdymo aspektų įtraukimo į tinkamumo vertinimą. Per konsultacijas paaiškėjo, kad konsultavimo procese klausimus dėl tvarumo aktyviai kelia tik nedaugelis klientų. Iš dalies taip yra todėl, kad: i) turima informacija apie su tvarumu susijusias finansines priemones nėra skaidri; ii) ekologinio manipuliavimo rizika galiojančiuose dokumentuose yra didelė ir iii) trūksta šviečiamosios informacijos apie jo poveikį rizikai ir veiklos rezultatams. Tik retais atvejais konsultavimo procese klientai sistemingai išreiškia susidomėjimą tvarumo veiksniais.

               Komisija paprašė ESMA pateikti technines rekomendacijas dėl deleguotųjų aktų, priimtų pagal FPRD II, galimų pakeitimų, susijusių su tvarumo rizikos ir tvarumo veiksnių integravimu organizacinių reikalavimų, veiklos sąlygų, rizikos valdymo ir tikslinės rinkos vertinimo srityse.

               Teikiamuose įgaliojimuose Komisija pabrėžė, kad tikslinės rinkos apibrėžties pakeitimai neturi lemti netinkamo pardavimo praktikos ir todėl reikėtų, pvz., aiškiai nustatyti investavimo tikslus ir tvarumo apribojimus. Be to, Komisija dar kartą patvirtino, kad turėtų būti išlaikyta galimybė identifikuoti tikslinę rinką klientams, neturintiems su tvarumu susijusių tikslų.

               2019 m. balandžio 30 d. ESMA paskelbė galutinę ataskaitą dėl tvarumo rizikos ir veiksnių integravimo į FPRD II. Rekomendacijose atsižvelgta į suinteresuotųjų subjektų nuomones, pareikštas per viešas konsultacijas, vykusias nuo 2018 m. gruodžio 19 d. iki 2019 m. vasario 19 d. Jos apima sąnaudų ir naudos analizę. Be to, siekdama gauti papildomos informacijos, 2019 m. vasario 4 d. ESMA surengė atvirą viešą posėdį. Taip pat konsultuotasi su ESMA vertybinių popierių ir rinkų suinteresuotųjų subjektų grupe. Šioje ataskaitoje nagrinėjamas tvarumo rizikos ir veiksnių įtraukimas į investicinių įmonių organizacinius reikalavimus ir produktų valdymo bei priežiūros struktūras. Rekomendacijos dėl produktų valdymo ir priežiūros struktūrų, kurias parengė ir dėl kurių viešai konsultavosi ESMA, įtrauktos į šį deleguotosios direktyvos projektą.

               Vadovaujantis geresnio reglamentavimo principais, šis pasiūlymo projektas buvo skelbiamas konsultacijoms 2020 m. birželio 8 d. – liepos 6 d. Deramai apsvarsčius atsakymus, į tekstą įtraukta papildomų pakeitimų.

               3.DELEGUOTOJO AKTO TEISINIAI ASPEKTAI

               Šios direktyvos teisinis pagrindas nustatytas Direktyvos 2014/65/ES 16 straipsnio 12 dalyje ir 24 straipsnio 13 dalyje.

               Į šį deleguotosios direktyvos projektą įtraukti toliau nurodyti Deleguotosios direktyvos (ES) 2017/593 pakeitimai.

               1 straipsniu siekiama paaiškinti, kad teikėjai turėtų tinkamai atsižvelgti į su tvarumu susijusius tikslus nurodydami klientų, kurių poreikius, požymius ir tikslus finansinė priemonė atitinka, tipą (-us). Be to, tikslinės rinkos vertinimas, atsižvelgiant į atitinkamo produkto rizikos ir grąžos pobūdį ir produkto savybes, taip pat turėtų apimti priemonės tikslą siekti tvarių investicijų arba skatinti aplinkos ar socialinius ypatumus. Atlikdami šią peržiūrą teikėjai taip pat turėtų aiškiai atsižvelgti į su tvarumu susijusius klientų tikslus.

               Be to, teikėjai finansinių priemonių tvarumo veiksnius turėtų atskleisti taip skaidriai, kad sudarytų sąlygas investicinėms įmonėms su klientais ar potencialiais klientais užmegzti dialogą ir įgyti pakankamai detalų klientų asmeninių tvarumo prioritetų supratimą pagal Komisijos deleguotąjį reglamentą (ES) 2017/565
                  10
               . Nustatyti tvarių investicijų neigiamą tikslinę rinką nebus reikalaujama.

               2 straipsnyje tie reikalavimai pakartojami platintojams.

               Galiausiai 3 straipsnyje nustatoma siūlomos direktyvos taikymo data po 12 mėnesių pereinamojo laikotarpio.

               KOMISIJOS DELEGUOTOJI DIREKTYVA (ES) .../…

               2021 04 21

               kuria dėl tvarumo veiksnių integravimo į produktų valdymo pareigų aprašą iš dalies keičiama Deleguotoji direktyva (ES) 2017/593

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES
                  11
               , ypač į jos 16 straipsnio 12 dalį ir 24 straipsnio 13 dalį,

               kadangi:

               (1)perėjimas prie mažo anglies dioksido kiekio technologijų, tvaresnės, efektyviai išteklius naudojančios žiedinės ekonomikos atsižvelgiant į darnaus vystymosi tikslus yra labai svarbus siekiant užtikrinti ilgalaikį Sąjungos ekonomikos konkurencingumą. 2016 m. Sąjunga sudarė Paryžiaus susitarimą
                  12
               . Paryžiaus susitarimo 2 straipsnio 1 dalies c punkte nustatytas tikslas aktyviau imtis kovos su klimato kaita veiksmų, be kita ko, užtikrinant, kad skiriamas finansavimas atitiktų išmetamo šiltnamio efektą sukeliančių dujų kiekio mažėjimo trajektoriją ir klimato kaitos poveikiui atsparų vystymąsi;

               (2)pripažindama tą iššūkį, 2019 m. gruodžio mėn. Komisija pateikė Europos žaliąjį kursą
                  13
               . Žaliasis kursas yra nauja augimo strategija, kuria siekiama pertvarkyti Sąjungą į teisingą ir klestinčią visuomenę, pasižyminčią modernia, efektyviai išteklius naudojančia ir konkurencinga ekonomika, kurioje nuo 2050 m. visai nebus grynojo išmetamo šiltnamio efektą sukeliančių dujų kiekio, o ekonomikos augimas bus atsietas nuo išteklių naudojimo. Šiam tikslui pasiekti reikia, kad investuotojams būtų duodami aiškūs signalai dėl jų investicijų, siekiant išvengti neišnaudojamo turto ir pritraukti tvarų finansavimą;

               (3)2018 m. kovo mėn. Komisija paskelbė Tvaraus augimo finansavimo veiksmų planą
                  14
                ir jame išdėstė plataus užmojo ir išsamią tvaraus finansavimo strategiją. Vienas iš veiksmų plane nustatytų tikslų – nukreipti kapitalo srautus į tvarias investicijas, kad būtų pasiektas darnus ir integracinis augimas;

               (4)tinkamas veiksmų plano įgyvendinimas skatina tvarių investicijų paklausą tarp investuotojų. Todėl būtina paaiškinti, kad įgyvendinant produktų valdymo reikalavimus, nustatytus Komisijos deleguotojoje direktyvoje (ES) 2017/593
                  15
               , turėtų būti atsižvelgiama į tvarumo veiksnius ir į su tvarumu susijusius tikslus;

               (5)investicinės įmonės, teikiančios ir platinančios finansines priemones, į tvarumo veiksnius turėtų atsižvelgti vykdydamos kiekvienai finansinei priemonei taikomą produktų patvirtinimo procesą ir kitas kiekvienai finansinei priemonei, kurią ketinama platinti klientams, ieškantiems su tvarumu susijusio profilio finansinių priemonių, taikomas produktų valdymo ir priežiūros priemones;

               (6)atsižvelgiant į tai, kad tikslinė rinka turėtų būti nustatyta pakankamai išsamiai, bendro teiginio, kad finansinės priemonės profilis yra susijęs su tvarumu, neturėtų pakakti. Tačiau investicinės įmonės, teikiančios ir platinančios finansines priemones, turėtų nurodyti, kuriai klientų, turinčių su tvarumu susijusių tikslų, grupei finansinė priemonė turėtų būti platinama;

               (7)siekiant užtikrinti, kad tvarumo veiksniais pasižyminčios finansinės priemonės liktų lengvai prieinamos ir tvarumo prioritetų neturintiems klientams, investicinių įmonių nereikėtų įpareigoti nustatyti grupių klientų, kurių poreikių, požymių ir tikslų tvarumo veiksniais pasižyminti finansinė priemonė neatitinka;

               (8)finansinės priemonės tvarumo veiksnius reikėtų pristatyti skaidriai, kad platintojas galėtų savo klientams ar potencialiems klientams suteikti aktualios informacijos;

               (9)todėl Deleguotoji direktyva (ES) 2017/593 turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis
               Deleguotosios direktyvos (ES) 2017/593 pakeitimai

               Deleguotoji direktyva (ES) 2017/593 iš dalies keičiama taip:

               (1)1 straipsnis papildomas 5 dalimi:

               „5.
                     Tvarumo veiksniai – tvarumo veiksniai, apibrėžti Reglamento (ES) 2019/2088* 2 straipsnio 24 punkte.

               _______________________________________________________________

               *2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1).“;

               (2)9 straipsnis iš dalies keičiamas taip:

               (a)9 dalies pirma pastraipa pakeičiama taip:

               „9.
                     Valstybės narės reikalauja, kad investicinės įmonės pakankamai išsamiai identifikuotų galimą tikslinę kiekvienos finansinės priemonės rinką ir patikslintų klientų, kurių poreikius, požymius ir tikslus, įskaitant su tvarumu susijusius tikslus, finansinė priemonė atitinka, tipą (-us). Vykdydama šį procesą įmonė identifikuoja klientų, kurių poreikių, požymių ir tikslų finansinė priemonė neatitinka, grupę (-es), išskyrus atvejus, kai finansinės priemonės apima tvarumo veiksnius. Jei investicinės įmonės bendradarbiauja siekdamos pateikti finansinę priemonę, reikia identifikuoti tik vieną tikslinę rinką.“;

               (b)11 dalis pakeičiama taip:

               „11.
                     Valstybės narės reikalauja, kad investicinės įmonės nustatytų, ar finansinė priemonė atitinka identifikuotus tikslinės rinkos poreikius, požymius ir tikslus, be kita ko, išnagrinėdamos, ar:

               (a)finansinės priemonės rizikos ir grąžos pobūdis atitinka tikslinę rinką;

               (b)atitinkamais atvejais finansinės priemonės tvarumo veiksniai atitinka tikslinę rinką;

               (c)finansinės priemonės struktūrą lemia klientui naudingos savybės, o ne verslo modelis, pagal kurį pelnas priklauso nuo prastų rezultatų klientui.“;

               (c)13 dalis papildoma antra pastraipa:

               „Finansinės priemonės tvarumo veiksniai pristatomi skaidriai ir platintojams suteikia aktualios informacijos, kad jie galėtų deramai apsvarstyti su tvarumu susijusius kliento ar potencialaus kliento tikslus.“;

               (d)14 dalis pakeičiama taip:

               „14.
                     Valstybės narės reikalauja, kad investicinės įmonės reguliariai peržiūrėtų savo teikiamas finansines priemones, atsižvelgdamos į visus įvykius, kurie galėtų turėti reikšmingos įtakos galimai rizikai, kylančiai identifikuotai tikslinei rinkai. Investicinės įmonės apsvarsto, ar finansinė priemonė ir toliau atitinka tikslinės rinkos poreikius, požymius bei tikslus, įskaitant su tvarumu susijusius tikslus, taip pat ar ji platinama tikslinei rinkai, ar pasiekia klientus, kurių poreikių, požymių ir tikslų ji neatitinka.“;

               (3)10 straipsnis iš dalies keičiamas taip:

               (a)2 dalies pirma pastraipa pakeičiama taip:

               „2.
                     Valstybės narės reikalauja, kad investicinės įmonės nustatytų tinkamas produktų valdymo priemones, skirtas užtikrinti, kad produktai ir paslaugos, kuriuos jos ketina siūlyti ar rekomenduoti, atitiktų identifikuotos tikslinės rinkos poreikius, požymius bei tikslus, įskaitant su tvarumu susijusius tikslus, ir kad numatyta platinimo strategija atitiktų identifikuotą tikslinę rinką. Investicinės įmonės tinkamai identifikuoja ir įvertina klientų, kuriems jos ketina skirti daugiausia dėmesio, aplinkybes ir poreikius, kad užtikrintų, jog dėl komercinio ar finansavimo spaudimo nenukentėtų klientų interesai. Vykdydamos šį procesą investicinės įmonės identifikuoja klientų, kurių poreikių, požymių ir tikslų produktas ar paslauga neatitinka, grupes, išskyrus atvejus, kai finansinės priemonės apima tvarumo veiksnius.“;

               (b)5 dalis pakeičiama taip:

               „5.
                     Valstybės narės reikalauja, kad investicinės įmonės reguliariai peržiūrėtų savo siūlomus ar rekomenduojamus investicinius produktus ir teikiamas paslaugas, atsižvelgdamos į visus įvykius, kurie galėtų turėti reikšmingos įtakos galimai rizikai, kylančiai identifikuotai tikslinei rinkai. Įmonės įvertina bent tai, ar produktas ar paslauga tebeatitinka identifikuotos tikslinės rinkos poreikius, požymius bei tikslus, įskaitant su tvarumu susijusius tikslus, ir ar numatyta platinimo strategija tebėra tinkama. Įmonės persvarsto tikslinę rinką ir (arba) atnaujina produkto valdymo priemones, sužinojusios, kad neteisingai identifikavo tikslinę konkretaus produkto ar paslaugos rinką arba kad produktas ar paslauga nebeatitinka identifikuotos tikslinės rinkos aplinkybių, pvz., jei dėl rinkos pokyčių produktas tampa nelikvidus arba labai kintamas.“

               2 straipsnis
               Perkėlimas į nacionalinę teisę

               1.Valstybės narės ne vėliau kaip [Leidinių biuro prašoma įrašyti datą, kuri yra lygiai 12 mėnesių be vienos dienos po šio deleguotojo akto įsigaliojimo] priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.

               Tas nuostatas jos taiko nuo [Leidinių biuro prašoma įrašyti datą, kuri yra lygiai 15 mėnesių po šio deleguotojo akto įsigaliojimo].

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis
               Įsigaliojimas

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis
               Adresatai

               Ši direktyva skirta valstybėms narėms.

               Priimta Briuselyje 2021 04 21

                     Komisijos vardu

                     Pirmininkė
                     Ursula VON DER LEYEN

                     (1)

                        Komisijos komunikatas Europos Parlamentui, Europos Vadovų Tarybai, Tarybai, Europos ekonomikos ir socialinių reikalų komitetui ir Regionų komitetui „Europos žaliasis kursas“ (COM(2019) 640 final).

                     (2)

                        Komisijos komunikatas Europos Parlamentui, Europos Vadovų Tarybai, Tarybai, Europos Centriniam Bankui, Europos ekonomikos ir socialinių reikalų komitetui ir Regionų komitetui „Tvaraus augimo finansavimo veiksmų planas“ (COM(2018) 97 final).

                     (3)

                        2016 m. balandžio 7 d. Komisijos deleguotoji direktyva (ES) 2017/593, kuria papildomos Europos Parlamento ir Tarybos direktyvos 2014/65/ES nuostatos dėl klientams priklausančių finansinių priemonių ir lėšų apsaugos, produktų valdymo pareigų ir taisyklių, taikomų mokesčių, komisinio atlyginimo arba bet kokios piniginės ar nepiniginės naudos teikimui arba gavimui (OL L 87, 2017 3 31, p. 500).

                     (4)

                        2014 m. gegužės 15 d. Europos Parlamento ir Tarybos direktyva 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (OL L 173, 2014 6 12, p. 349).

                     (5)

                        2016 m. balandžio 7 d. Komisijos deleguotoji direktyva (ES) 2017/593, kuria papildomos Europos Parlamento ir Tarybos direktyvos 2014/65/ES nuostatos dėl klientams priklausančių finansinių priemonių ir lėšų apsaugos, produktų valdymo pareigų ir taisyklių, taikomų mokesčių, komisinio atlyginimo arba bet kokios piniginės ar nepiniginės naudos teikimui arba gavimui (OL L 87, 2017 3 31, p. 500).

                     (6)

                        Žr. FPRD II 16 straipsnio 3 dalį, taip pat FPRD II 9 straipsnio 3 dalį.

                     (7)

                        2019 m. lapkričio 27 d. Europos Parlamento ir Tarybos reglamentas (ES) 2019/2088 dėl su tvarumu susijusios informacijos atskleidimo finansinių paslaugų sektoriuje (OL L 317, 2019 12 9, p. 1).

                     (8)

                        2019 m. lapkričio 27 d. Europos Parlamento ir Tarybos reglamentas (ES) 2019/2089, kuriuo dėl ES prisitaikymo prie klimato kaitos lyginamųjų indeksų, ES su Paryžiaus susitarimu suderintų lyginamųjų indeksų ir su tvarumu susijusios lyginamųjų indeksų informacijos atskleidimo iš dalies keičiamas Reglamentas (ES) 2016/1011 (OL L 317, 2019 12 9, p. 17).

                     (9)

                        2020 m. birželio 18 d. Europos Parlamento ir Tarybos reglamentas (ES) 2020/852 dėl sistemos tvariam investavimui palengvinti sukūrimo, kuriuo iš dalies keičiamas Reglamentas (ES) 2019/2088 (OL L 198, 2020 6 22, p. 13).

                     (10)

                        2016 m. balandžio 25 d. Komisijos deleguotasis reglamentas (ES) 2017/565, kuriuo Europos Parlamento ir Tarybos direktyva 2014/65/ES papildoma nuostatomis dėl investicinių įmonių organizacinių reikalavimų bei veiklos sąlygų ir toje direktyvoje apibrėžtų terminų (OL L 87, 2017 3 31, p. 1).

                     (11)

                        OL L 173, 2014 6 12, p. 349.

                     (12)

                        2016 m. spalio 5 d. Tarybos sprendimas (ES) 2016/1841 dėl Paryžiaus susitarimo, priimto pagal Jungtinių Tautų bendrąją klimato kaitos konvenciją, sudarymo Europos Sąjungos vardu (OL L 282, 2016 10 19, p. 1).

                     (13)

                        COM(2019) 640 final.

                     (14)

                        COM(2018) 97 final.

                     (15)

                        2016 m. balandžio 7 d. Komisijos deleguotoji direktyva (ES) 2017/593, kuria papildomos Europos Parlamento ir Tarybos direktyvos 2014/65/ES nuostatos dėl klientams priklausančių finansinių priemonių ir lėšų apsaugos, produktų valdymo pareigų ir taisyklių, taikomų mokesčių, komisinio atlyginimo arba bet kokios piniginės ar nepiniginės naudos teikimui arba gavimui (OL L 87, 2017 3 31, p. 500).


title: KOMISIJOS DELEGUOTOJI DIREKTYVA (ES) .../… kuria dėl standarto, taikytino laboratorijoms, kuriomis naudojasi laivų įrenginių atitikties vertinimo įstaigos, iš dalies keičiamas Europos Parlamento ir Tarybos direktyvos 2014/90/ES dėl laivų įrenginių III priedas

text:
AIŠKINAMASIS MEMORANDUMAS

               1.DELEGUOTOJO AKTO BENDROSIOS APLINKYBĖS

               2014 m. liepos 23 d. Europos Parlamento ir Tarybos direktyvoje 2014/90/ES dėl laivų įrenginių, kuria panaikinama Tarybos direktyva 96/98/EB (toliau – Direktyva), nustatyta, kad „Komisijai suteikiami įgaliojimai pagal 37 straipsnį priimti deleguotuosius aktus siekiant atnaujinti III priede pateiktas nuorodas į standartus, kai nustatomi nauji standartai“.

               Direktyvos III priede reikalaujama, kad atitikties vertinimo įstaigos, veikiančios kaip už laivų įrenginius atsakingos notifikuotosios įstaigos, užtikrintų, kad atitikčiai vertinti naudojamos bandymų laboratorijos atitiktų standarto EN ISO/IEC 17025 reikalavimus.

               Standartas EN ISO/IEC 17025 suteikia laboratorijoms galimybę įrodyti, kad jos veikia kompetentingai ir gauna patikimus rezultatus, o tai didina pasitikėjimą jų veikla.

               Ankstesnė EN ISO/IEC 17025 versija buvo paskelbta 2005 m. – nuo to laiko rinkos sąlygos ir technologijos pasikeitė. Todėl 2017 m. Tarptautinė standartizacijos organizacija (ISO) ir Tarptautinė elektrotechnikos komisija (IEC) paskelbė naują standarto versiją.

               ISO nurodo šiuos svarbiausius pakeitimus:

               ·išplėsta taikymo sritis, kad standartas būtų taikomas visai laboratorijų veiklai, įskaitant bandymus, kalibravimą ir imties sudarymą, susijusį su vėlesniu kalibravimu ir bandymais;

               ·siekiant standartą suderinti su kitais galiojančiais ISO/IEC (pavyzdžiui, ISO/IEC 17000 serijai priklausančiais) atitikties vertinimo standartais, atnaujinta jo struktūra;

               ·procesai dabar traktuojami taip, kaip naujesniuose standartuose, pavyzdžiui, ISO 9001 (kokybės vadyba), ISO 15189 (medicinos laboratorijų kokybė) ir ISO/IEC 17000 serijoje (atitikties vertinimo veiklos standartai), t. y. akcentuojamas ne smulkus proceso užduočių ir etapų aprašymas, o proceso rezultatai;

               ·standarte daugiau dėmesio skiriama informacinėms technologijoms. Pripažįstant tai, kad popierinės vadovų, dokumentų ir ataskaitų versijos pamažu keičiamos elektroninėmis, standarte aptariamas kompiuterinių sistemų naudojimas, elektroninių įrašų darymas ir rezultatų bei ataskaitų teikimas elektroniniu būdu;

               ·standartas papildytas nauju skirsniu, kuriame pristatoma rizika grindžiamos mąstysenos koncepcija ir nurodomi bendrumai su nauja ISO 9001:2015 versija (Kokybės vadybos sistemos. Reikalavimai);

               ·atnaujinta terminija, pavyzdžiui, padaryta Tarptautinio metrologijos žodyno pakeitimų ir terminai suderinti su ISO/IEC terminija (visuose atitikties vertinimui skirtuose standartuose vartojami tam tikri bendri terminai ir apibrėžtys).

               Šia trečiąja standarto redakcija (EN ISO/IEC 17025:2017) panaikinama ir pakeičiama antroji redakcija (EN ISO/IEC 17025:2005), todėl Direktyvoje pateikiama nuoroda į standartą turėtų būti atitinkamai atnaujinta.

               Atsižvelgdama į tai, kad siūlomi pakeitimai yra nedideli, Komisija mano, kad valstybėms narėms nebus būtina pagal 2011 m. rugsėjo 28 d. Bendrą valstybių narių ir Komisijos politinį pareiškimą dėl aiškinamųjų dokumentų pateikti pranešimo apie perkėlimo priemones, kuriame būtų paaiškinamos direktyvos sudedamųjų dalių ir nacionalinių perkėlimo priemonių atitinkamų dalių sąsajos.

               2.KONSULTACIJOS PRIEŠ PRIIMANT AKTĄ

               Su suinteresuotaisiais subjektais konsultuotasi 2020 m. lapkričio 3 d. vykusiame Laivų įrenginių darbo grupės (E02653), kurią sudaro valstybių narių kompetentingų institucijų ir suinteresuotųjų subjektų atstovai, posėdyje.

               Be to, buvo surengtos standartinės keturių savaičių viešos konsultacijos dėl deleguotųjų ir įgyvendinimo aktų, per kurias konsultuotasi su plačiąja visuomene.

               3.DELEGUOTOJO AKTO TEISINIAI ASPEKTAI

               Deleguotuoju aktu Direktyvos III priede pateikta nuoroda į standartą EN ISO/IEC 17025:2005 pakeičiama nuoroda į peržiūrėtą standartą – EN ISO/IEC 17025:2017.

               KOMISIJOS DELEGUOTOJI DIREKTYVA (ES) .../…

               2021 04 30

               kuria dėl standarto, taikytino laboratorijoms, kuriomis naudojasi laivų įrenginių atitikties vertinimo įstaigos, iš dalies keičiamas Europos Parlamento ir Tarybos direktyvos 2014/90/ES dėl laivų įrenginių III priedas

               (Tekstas svarbus EEE)

               EUROPOS KOMISIJA,

               atsižvelgdama į Sutartį dėl Europos Sąjungos veikimo,

               atsižvelgdama į 2014 m. liepos 23 d. Europos Parlamento ir Tarybos direktyvą 2014/90/ES dėl laivų įrenginių, kuria panaikinama Tarybos direktyva 96/98/EB
                  1
               , ypač į jos 36 straipsnį,

               kadangi:

               (1)Direktyvoje 2014/90/ES nustatyta, kad notifikuotosiomis įstaigomis norinčios tapti atitikties vertinimo įstaigos turi atitikti III priede nustatytus reikalavimus;

               (2)atitikties vertinimo įstaigos turi užtikrinti, kad atitikčiai vertinti naudojamos bandymų laboratorijos atitiktų standarto EN ISO/IEC 17025 reikalavimus;

               (3)standarte EN ISO/IEC 17025 nustatomi bendrieji reikalavimai, susiję su laboratorijų kompetencija, nešališkumu ir nuoseklia veikla;

               (4)2017 m. ISO paskelbė peržiūrėtą standartą EN ISO/IEC 17025 ir panaikino ankstesnę standarto versiją (ja dar buvo galima naudotis pereinamuoju trejų metų laikotarpiu – jis baigėsi 2020 m. lapkričio mėn.);

               (5)todėl Direktyvoje (ES) 2014/90 pateikta nuoroda į standartą EN ISO/IEC 17025 turėtų būti atitinkamai iš dalies pakeista,

               PRIĖMĖ ŠIĄ DIREKTYVĄ:

               1 straipsnis

               Direktyvos 2014/90/ES III priedo 19 punkte pateikta nuoroda į standartą EN ISO/IEC 17025:2005 pakeičiama nuoroda į standartą EN ISO/IEC 17025:2017.

               2 straipsnis

               1.Valstybės narės užtikrina, kad ne vėliau kaip [diena, kurią sueina penki mėnesiai nuo paskutinės mėnesio, kurį įsigalios ši direktyva, dienos] įsigaliotų įstatymai ir kiti teisės aktai, būtini, kad šios direktyvos būtų laikomasi. Jos nedelsdamos pateikia Komisijai tų teisės aktų nuostatų tekstą.

               Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.

               2.Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.

               3 straipsnis

               Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

               4 straipsnis

               Ši direktyva skirta valstybėms narėms.

               Priimta Briuselyje 2021 04 30

                     Komisijos vardu

                     Pirmininkė
                     Ursula VON DER LEYEN

                     (1)

                        OL L 257, 2014 8 28, p. 146.